آلمانیا، دونیا کاپیندان الندی، بوتون اؤلکه یاسا بوغولدو.
دونیا شامپیوناسینین ف قروپون‌دا سون اویونلار بؤیوک هیجانا صحنه اولدو.
سون شامپیون آلمانیا، قروپ‌دا بیر ادعاسی قالمایان گونئی کره‌نی مغلوب ائتسه ایدی، ایکینجی تورا یوکسلمه‌غی باجاراجاقدی.
اما گونئی کره اویونو ۲ - ۰ اودونجا، آلمانلار بؤیوک بیر خیال قیریق‌لیغی یاشادی و قروپو سونونجو سیرادا بیتیره‌رک دونیا کاپینا چوخ ارکن وداع ائتدی.
شامپیونلوق نامیزدلری آراسین‌دا گؤستریلن آلمانیا، دونیا کاپی تاریخین‌ده ایلک دفعه قروپ مرحله‌سینی گئچه‌بیلمه‌دی.
آلمانلار داها اول ساده‌جه فرانسادا ۱۶ تیمین ایشتیراکی ایله دوزنلنن و اله‌مه اوصولو ایله حیاتا گئچیریله‌ن ۱۹۳۸ دونیا کاپین‌دا ایلک توردا الندی.
